rejauldu/bengali-wikipedia huggingface dataset:
জোনা গেইল একজন মার্কিন লেখিকা যিনি ১৯২১ খ্রিষ্টাব্দে পুলিৎজার পুরস্কার লাভ করেন। জোনার লেখা উপন্যাসের সংখ্যা ১৩, ছোটগল্প গ্রন্থের সংখ্যা ৯ এবং নাটকের সংখ্যা ৭। অধিকন্তু তিনি একটি কাব্যগ্রন্থ, একটি জীবনচরিত ও একটি প্রবন্ধগ্রন্থ রচনা করেছিলেন। তার লেখা মিস লুলু বেট ব্যাপক পাঠকপ্রিয়তা লাভ করেছিল। তিনি বিভিন্ন বিশ্ববিদ্যালয় থেকে সম্মানসূচক ডিগ্রী অর্জন করেছিলেন। ১৯১৬ খ্রিষ্টাব্দে নোবেল বিজয়ী ভারতীয় বাঙ্গালী কবি রবীন্দ্রনাথ ঠাকুরের সঙ্গে তার সাক্ষাৎ হয়। রবীন্দ্রনাথের সঙ্গে পরিচয় জোনাকে বিশেষভাবে প্রভাবান্বিত করে এবং এই প্রভাব তার জীবনের শেষভাগের রচনাসমূজহ প্রতিফলিত হয়েছে।অমলেন্দু বাগচী লিখিত "রবীন্দ্রনাথ ও জোনা গেল", পাক্ষিক দেশ পত্রিকা, ১৭ সেপ্টেম্বর, ২০১০, কোলকাতা, ভারত।   জীবন  ১৮৭৪ খ্রিষ্টাব্দের ২৬ আগস্ট উইসকনসিন রাজ্যের পোর্টেজ শহরে তার জন্ম। জীবনের বহুলাংশ তিনি এই ছোট শহরে অতিবাহিত করেছেন। তিনি ছোট মফস্বল শহরে থাকতে পছন্দ করতেন। একবার তিনি বলেছিলেন, "নিউইয়র্কে - যেখানে সময় অত্যূল্প এবং খাবারের পরমিাণ অ্ত্যাধিক - সেখানে থেকে একজন সৃজনশিল্পী কী করে কাজ করবে তা আমার বোধে আসে না।" সাংবাদিকতা দিয়ে তার কর্মজীবনের শুরু।   শিক্ষা  সাহিত্যকীর্তি তার রচিত উপন্যাসের সংখ্যা ১৩, ছোটগল্প গ্রন্থের সংখ্যা ৯ এবং নাটকের সংখ্যা ৭। অধিকন্তু তিনি একটি কাব্যগ্রন্থ, একটি জীবনচরিত ও একটি প্রবন্ধগ্রন্থ রচনা করেছিলেন। মধ্য-পশ্চিমী মার্কিন দেশের মফস্বল শহরেবাসী সাধারণ মানুষের জীবনযাপন তার কখাসাহিত্যের অন্যতম উপজীব্য। তার লেখা মিস লুলু বেট]] ব্যাপক পাঠকপ্রিয়তা লাভ করেছিল। এটিকে তিনি নাট্যরূপ দিয়েছিলেন যা তাকে পুলিৎজার এনে দিয়েছিল।   পুরস্কার ও সম্মাননা  ১৯২১ খ্রিষ্টাব্দে তিনি একজন শ্রেষ্ঠ নারী নাট্যকার বিবেচনায় পুলিৎজার পুরস্কার লাভ করেন। এছাড়া তিনি বিভিন্ন বিশ্ববিদ্যালয় থেকে সম্মানসূচক ডিগ্রী অর্জন করেছিলেন।     রবীন্দ্রনাথের প্রভাব  ১৯১৬ খ্রিষ্টাব্দে নোবেল বিজয়ী ভারতীয় বাঙ্গালী কবি রবীন্দ্রনাথ ঠাকুরের সঙ্গে তার সাক্ষাৎ হয়। কবির পূর্ব পরিচিতা শ্রীমতী হ্যারিয়েট মুডির বিশেণ উদ্যোগ নিয়ে জোনাকে এই আধ্যাত্মিক কবির সঙ্গে পরিচয় করিয়ে দেন। এই পরিচয় জেনা গেইলকে ব্যাপকভাবে প্রভাবান্বিত করেছিল।   মৃত্যু  তার মৃত্যু হয় ১৯৩৮ খ্রিষ্টাব্দে। তিনি নিউমোনিয়ায় ভুগছিলেন। শিকাগোর একটি হাসপাতালে চিকিৎসাধীন অবস্থায় তিনি মৃত্যুমুখে পতিত হন। এ সময় তার স্বামী ডব্লু. এল. ব্রিস তার মৃত্যুশয্যা পাশে উপস্থিত ছিলেন। মৃত্যুকালে তার বয়স হয়েছিল ৬৪।   প্রকাশনা   উপন্যাস  ছোটগণ্প গ্রন্থ  নাটক  কবিতা  প্রবন্ধ-নিব্নধ    তথ্যসূত্র   বহিঃসংযোগ     Zona Gale - bibliographical overview, links to works online   Obituary in Wisconsin State Journal, December 29, 1938.   An online (books.google.com) sourcebook (2000) listing and discussing the works of perhaps 50 American women writers, 1900-1945, including Zona Gale, and including their biographical information as well.  বিষয়শ্রেণী:১৮৭৪-এ জন্ম বিষয়শ্রেণী:১৯৩৮-এ মৃত্যু বিষয়শ্রেণী:মার্কিন লেখিকা বিষয়শ্রেণী:পুলিৎজার বিজয়ী সাহিত্যিক বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:মার্কিন নারী ঔপন্যাসিক বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:২০শ শতাব্দীর মার্কিন নাট্যকার বিষয়শ্রেণী:২০শ শতাব্দীর মার্কিন ছোটগল্পকার বিষয়শ্রেণী:নাটকে পুলিৎজার পুরস্কার বিজয়ী
ড. মজাহারুল হক হলেন বাংলাদেশের একজন প্রখ্যাত অর্থনীতিবিদ এবং শিক্ষাবিদ। শিক্ষায় অনন্য সাধারণ অবদানের জন্য ১৯৭৮ সালে তাকে “স্বাধীনতা পুরস্কার” প্রদান করা হয়।   জন্ম ও পারিবারিক পরিচিতি  মজাহারুল হকের জন্ম  নোয়াখালীর সোনাপুরে হলেও তার পৈতৃক বাড়ী ফেণী জেলার সোনাগাজী উপজেলার আহমদপুর গ্রামের প্রখ্যাত মুন্সীবাড়ি। তার পিতার নাম মুন্সী সিরাজুল হক।   শিক্ষাজীবন    কর্মজীবন  মজাহারুল হক ঢাকা বিশ্ববিদ্যালয়ের অর্থনীতি বিভাগের অধ্যাপক ছিলেন। তিনি ১৯৭৩ সালে “বাংলাদেশ অর্থনীতি সমিতি”র সভাপতির দায়িত্ব পালন করেন।   মৃত্যু    পুরস্কার ও সম্মননা  শিক্ষা ক্ষেত্রে অসাধারণ অবদানের জন্য ১৯৭৮ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   শিক্ষায় স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:শিক্ষায় স্বাধীনতা পুরস্কার বিজয়ী
লি নান (, ; জন্ম: ৩ মার্চ ১৯৯২) হলেন একজন চীনা পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে চীনের প্রতিনিধি হিসেবে প্রতিদ্বন্দ্বিতা করে থাকেন।  নান চীনের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন লি নান ১৯৯২ সালের ৩রা মার্চ তারিখে চীনের ছাংছুনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন নান চীনের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ১০.৬৭ পয়েন্ট অর্জন করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা নারী ফ্রিস্টাইল স্কিয়ার বিষয়শ্রেণী:চীনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২০১১ শীতকালীন এশিয়ান গেমসের ফ্রিস্টাইল স্কিয়ার
গুমুসলুক আন্তর্জাতিক সঙ্গীত উৎসব অনুষ্ঠিত হয় তুরস্কের দক্ষিণ-পশ্চিম উপকূলে অবস্থিত গুমুসলুক, বোড্রাম-এর ছোট মাছ ধরার গ্রামে। এটি ২০০৪ সালে শুরু হয়েছিল এবং ২০০৬ থেকে ২০১২ এর এর আয়োজন করেছিল বোদরুম ক্লাসিক মিউজিক দেরনেগি দ্বারা, যা এই উদ্দেশ্যেই প্রতিষ্ঠিত হয়েছিল ২০০৬ সালে।  ২০১৬ সালে উত্সবটি একটি উত্সর্গীকৃত গিটার সপ্তাহ এবং জ্যাজ কনসার্টের একটি ধারাবাহিক অন্তর্ভুক্ত করার জন্য একে প্রসারিত করেছিল। গুমুসলুক উৎসব একাডেমীর বার্ষিক উৎসবের সমান্তরালে এটি আয়োজন করা হয়।    তথ্যসূত্র    বহিঃসংযোগ    উত্সব ওয়েবসাইট  তুর্কি দৈনিক সংবাদে উত্সব 2015  তুর্কি দৈনিক সংবাদে উৎসব 2014  তুর্কি দৈনিক সংবাদে ফেস্টিভ্যাল 2012 বিষয়শ্রেণী:২০০৪-এ প্রতিষ্ঠিত সঙ্গীত উৎসব বিষয়শ্রেণী:তুরস্কের শাস্ত্রীয় সঙ্গীত উৎসব
বাংলা ও বাঙালী হল প্রভাতরঞ্জন সরকার কর্তৃক বাংলা ভাষায় রচিত একটি ঐতিহাসিক গ্রন্থ। এটি ১৯৮৮ খ্রিষ্টাব্দে প্রথম প্রকাশিত হয়। এই গ্রন্থে তিনি বহু অজানা তথ্যের সন্ধান দিয়েছেন। এটি বাঙালী জাতির পরিচয়, বাসভূমি, সংস্কৃতি, ভাষা ইত্যাদি বিষয়ে আলোকপাত করে।  এই গ্রন্থে তাঁর একটি বিখ্যাত বাণী  – "সবকিছুই উহ-অবোহের পথে চলে। একদিন এই রাঢ়ও এই রকম ভাবে উহ-তে চলেছিল, দ্রুত গতিতে চলেছিল। তারপর নীচে নামল, আবার উপরে উঠবে। বাঙালী জাতির কথাটাই ভাব তো ! উনবিংশ শতাব্দীতে বিদ্যায়, জ্ঞানে বুদ্ধিতে, সংস্কৃতিতে, সাহিত্যে, শিল্পে কত বড় বড় দিকপাল জন্মেছিলেন এই বাঙলায়। আবার তাঁরা শেষ হয়ে গেলেন বিংশ শতাব্দীর গোড়ার দিকে। তারপর এসেছে একটা অবোহ অবস্থার যুগ। আমি আশা করি – শুধু আশাই করি না – দৃঢ়তার সঙ্গে বিশ্বাস করি, এই অবোহের পরে অত্যন্ত নিকট ভবিষ্যতে সেই উহ আসছে। একেবারে চারিদিকে সবাই মণিদ্যুতিতে উদ্ভাসিত হয়ে এগিয়ে চলবে। গোটা পৃথিবীকে সাহায্য করবে এই বাঙলার মানুষ।"   আরও দেখুন     বাঙালী (ইংরেজি)  কংসনারায়ণ   তথ্যসূত্র    বহিঃসংযোগ   বিষয়শ্রেণী:১৯৮৮-এর বই বিষয়শ্রেণী:ভারতীয় বই
thumb|কেপলারের লেখা স্ত্রেনা সেউ দে নিভে সেক্সাংগুলা বইয়ের একটি ছবিতে তার অনুমিতিটির বর্ণনা দেখা যাচ্ছে ১৬১১ সালে জার্মান জ্যোতির্বিদ ও গণিতবিদ ইয়োহানেস কেপলার প্রস্তাব করেছিলেন যে, বদ্ধ সজ্জা (close packing) সম্ভাব্য সবচেয়ে নিবিড় গোলক সজ্জা (sphere packing), তার নাম অনুসারে এই গাণিতিক অনুমানটির নাম রাখা হয়েছে কেপলার অনুমিতি (ইংরেজি ভাষায়: Kepler conjecture)। উল্লেখ্য বদ্ধ সজ্জা ঘনকীয় (cubic) বা ষড়ভুজীয় (hexagonal) দুই ধরনেরই হতে পারে যাদের সর্বোচ্চ ঘনত্ব  বা ৭৪% এর একটু বেশি।Kepler Conjecture, Wolfram Mathworld  ১৯৯৮ সালে মার্কিন গণিতবিদ টমাস ক্যালিস্টার হেইলস কেপলার অনুমিতি প্রমাণ করতে পেরেছেন বলে দাবী করেন। তার প্রমাণটি বেশ দীর্ঘ ছিল, তিনি Fejes Tóth কর্তৃক ১৯৫৩ সালে প্রস্তাবিত একটি পদ্ধতি অনুসরণ করে কম্পিউটার সিম্যুলেশনের মাধ্যমে অনেক ধরনের বিন্যাস নিয়ে পরীক্ষা চালিয়ে দেখার চেষ্টা করেন সকল ক্ষেত্রে অনুমিতিটি সঠিক কিনা। তার সিম্যুলেশনের কারণে বর্তমানে কেপলার অনুমিতিকে ৯৯% সঠিক বলা যায় এবং এটিকে একটি তত্ত্ব হিসেবে প্রহণ করার সময় প্রায় এসে গেছে।Thomas Callister Hales, "A proof of the Kepler conjecture", Annals of Mathematics, Pages 1063-1185 from Volume 162 (2005), Issue 3   তথ্যসূত্র   বিষয়শ্রেণী:ইয়োহানেস কেপলার বিষয়শ্রেণী:জ্যামিতি বিষয়শ্রেণী:গোলক
স্বৈরাচার নিপাত যাক, গণতন্ত্র মুক্তি পাক বাংলাদেশের একটি জনপ্রিয় রাজনৈতিক স্লোগান, যা ১৯৮০ ও ৯০-এর দশকে স্বৈরাচারবিরোধী আন্দোলনের প্রতীক হিসেবে পরিচিতি লাভ করে। এই স্লোগানটি মূলত ১৯৮৭ সালের ১০ নভেম্বর স্বৈরাচারবিরোধী আন্দোলনে শহীদ যুবক নূর হোসেন-এর বুকে ও পিঠে লেখা ছিল।  নূর হোসেন ঢাকা শহরের একটি স্বৈরাচারবিরোধী মিছিলে অংশগ্রহণ করেন এবং ওই দিন পুলিশের গুলিতে তিনি শহীদ হন। তাঁর বুকে লেখা ছিল "স্বৈরাচার নিপাত যাক" এবং পিঠে লেখা ছিল "গণতন্ত্র মুক্তি পাক"। সেই স্লোগানটি মুহূর্তেই গোটা আন্দোলনের প্রতীক ও প্রতিবাদের ভাষা হয়ে ওঠে।  এই স্লোগানটি এরশাদবিরোধী আন্দোলনের ইতিহাসে একটি অমর চিহ্ন হয়ে আছে এবং ১০ নভেম্বর দিনটি আজও বাংলাদেশে শহীদ নূর হোসেন দিবস হিসেবে পালিত হয়।   ইতিহাস  ১৯৮০-এর দশকে জেনারেল এরশাদ সামরিক শাসক হিসেবে রাষ্ট্রক্ষমতা দখল করেন। এর বিরুদ্ধে দেশের ছাত্রসমাজ, রাজনৈতিক দল ও সাধারণ মানুষ ধারাবাহিকভাবে আন্দোলন গড়ে তোলে। এরই ধারাবাহিকতায় ১৯৮৭ সালের ১০ নভেম্বর যুবলীগ কর্মী নূর হোসেন মিছিলে অংশ নেন এবং পুলিশের গুলিতে নিহত হন।   প্রভাব  নূর হোসেনের আত্মত্যাগ ও তাঁর গায়ে লেখা স্লোগানটি দেশের গণতন্ত্রকামী মানুষের মনে গভীর প্রভাব ফেলে। এটি একদিকে যেমন স্বৈরাচারবিরোধী প্রতীক হয়ে ওঠে, তেমনি অন্যদিকে বাংলাদেশের গণতান্ত্রিক আন্দোলনের ইতিহাসে অনুপ্রেরণার উৎস হিসেবে বিবেচিত। খালেদা জিয়া প্রধানমন্ত্রী হওয়ার পর নূর হোসেনের বাবাকে অফিসে আমন্ত্রণ জানিয়েছিলেন। নূর হোসেন স্মরণে স্মারক ডাক টিকেট প্রকাশ করেছিলেন। জিরো পয়েন্টের নাম পালটে আনুষ্ঠানিক ভাবে শহীদ নূর হোসেন চ্বত্তর রেখেছিলেন।।   স্মরণ  বাংলাদেশে প্রতি বছর ১০ নভেম্বর নূর হোসেন দিবস হিসেবে পালন করা হয়। বিভিন্ন সংগঠন এই দিনে তাঁর স্মরণে র‍্যালি, আলোচনা সভা ও শ্রদ্ধা নিবেদন করে।   আরও দেখুন   গণঅভ্যুত্থান  নূর হোসেন  নূর হোসেন দিবস  নব্বইয়ের স্বৈরাচার বিরোধী আন্দোলন  হুসেইন মুহম্মদ এরশাদ  গণতন্ত্র  তিন জোটের রূপরেখা  সর্বদলীয় ছাত্র ঐক্য  ১৯৮৮ চট্টগ্রাম গণহত্যা   তথ্যসূত্র   বিষয়শ্রেণী:কিংবদন্তি বিষয়শ্রেণী:রাজনৈতিক উদ্ধৃতি বিষয়শ্রেণী:বাংলা শব্দ ও বাক্যাংশ বিষয়শ্রেণী:নব্বইয়ের স্বৈরাচার বিরোধী আন্দোলন
কর্মসহায়ক গবেষণা এমন এক ধরনের গবেষণা যা তাৎক্ষণিকভাবে সমস্যার সমাধানের লক্ষ্যে কাজ করে। পাশাপাশি এটি সমস্যা সমাধানের এমন এক প্রতিফলনমূলক প্রক্রিয়া যা একজন ব্যক্তি অন্যদের সাথে বা দলে কাজের মাধ্যমে তাদের নির্দিষ্ট বিষয়সমূহের উন্নয়ন ও সমস্যা সমাধানের ক্ষেত্রে ব্যবহার করে। দুই ধরনের কর্মসহায়ক গবেষণা রয়েছে: অংশগ্রহণমূলক কর্মসহায়ক গবেষণা ও ব্যবহারিক কর্মসহায়ক গবেষণা। Denscombe (2010, p. 6)-এর মতে, কর্মসহায়ক গবেষণার কৌশল মূলত নির্দিষ্ট সমস্যা সমাধানের লক্ষ্যে এবং ব্যক্তির পেশাদারিত্বের ক্ষেত্র সর্বোৎকৃষ্ট চর্চার জন্য গাইডলাইন হিসেবে কাজ করে।  কর্মউপযোগী গবেষণা এমন একটি মিথস্ক্রিয়াভিত্তিক অনুসন্ধান প্রক্রিয়া যেখানে সমস্যা সমাধানের কার্যক্রম পরিচালিত হয় উপাত্ত-ভিত্তিক যৌথ গবেষণা বা পরিপ্রেক্ষিতের ওপর ভিত্তি করে। এটি মূলত চলমান কার্যকারণের ভিত্তিতে ব্যক্তির এবং প্রতিষ্ঠানগত পরিবর্তনের ভবিষ্যৎ পূর্বানুমানকে উপলব্ধি করতে সহায়তা করে (Reason & Bradbury, 2002)। কর্মউপযোগী গবেষণা প্রক্রিয়া শুরুর ছয় দশক পর অনেক ধরনের পদ্ধতি এতে আত্তীকৃত হয়েছে যেখানে গবেষণা ও কাজের প্রতিফলনের মধ্যকার ভারসাম্যের মধ্যে সাযুজ্য আনতে সহায়ক ভূমিকা পালন করেছে।   প্রধান তত্ত্বসমূহ    ক্রিস আরগ্রিস-এর কর্মোপযোগী বিজ্ঞান  ক্রিস আরগ্রিস-এর কর্মোপযোগী বিজ্ঞানের ধারণাটি শুরু হয় কীভাবে মানুষ বিভিন্ন কঠিন পরিস্থিতিতে তাদের প্রতিক্রিয়া দেখায় এর ওপর ভিত্তি করে। মানবিক গঠনের প্রতিক্রিয়া নির্ভর করে বেশ কিছু পরম্পরার ওপর যা কিছু পরিবেশগত চলকের ভিত্তিতে পরিচালিত হয়ে থাকে। How those governing variables are treated in designing actions are the key differences between single-loop learning and double-loop learning. When actions are designed to achieve the intended consequences and to suppress conflict about the governing variables, a single-loop learning cycle usually ensues.  এমআইটির সাবেক অধ্যাপক কার্ট লিউইন ১৯৪৪ সালে সর্বপ্রথম কর্মসহায়ক গবেষণা শব্দটি ব্যবহার করেন। ১৯৪৬ সালে তার লেখা "Action Research and Minority Problems" বা "কর্মসহায়ক গবেষণা ও সংখ্যালঘু সমস্যা" প্রবন্ধে তিনি কর্মসহায়ক গবেষণাকে সামাজিক কর্মের বিভিন্ন ধরনের অবস্থা ও প্রভাবের তুলনামূলক গবেষণা ও গবেষণার মাধ্যমে সামাজিক সমাধানের পদ্ধতি হিসেবে বর্ণনা করেন যা সর্পিলাকার ধাপ ব্যবহারের মাধ্যমে পরিকল্পনা, কর্ম ও তথ্য-খোঁজার সম্মিলিত চক্র হিসেবে কাজ করে যার মাধ্যমে কোনো সমস্যার সমাধান খোঁজা হয়।   তথ্যসূত্র   বিষয়শ্রেণী:সামাজিক বিজ্ঞান পদ্ধতি
সুরেন্দ্রনাথ আইন কলেজ (অতীতের রিপন কলেজ) বাংলার প্রাচীনতম ও ভারতবর্ষের অন্যতম প্রাচীন আইন মহাবিদ্যালয়। কলকাতায় এই কলেজটির প্রতিষ্ঠা করেন জাতীয় নেতা, শিক্ষাবিদ রাষ্ট্রগুরু সুরেন্দ্রনাথ বন্দ্যোপাধ্যায়।   ইতিহাস  কলেজটি প্রথমে প্রেসিডেন্সি স্কুল (১৮৮২) হিসেবে পরিচিত ছিল। ১৮৮৪ সাল থেকে এখানে আইন পড়ানো শুরু হয় এবং সুরেন্দ্রনাথ বন্দ্যোপাধ্যায়ের প্রচেষ্টায় কলকাতা বিশ্ববিদ্যালয়ের অনুমোদনক্রমে আইনে স্নাতক শিক্ষার ডিগ্রী প্রদান করা হতে থাকে। স্যার সুরেন্দ্রনাথ এর কিছু পরে তদানীন্তন ভাইসরয় লর্ড রিপনের নামে কলেজটির নামকরণ করেন। পাশাপাশি একটি সাধারণ ডিগ্রী কলেজ হিসেবে রিপন কলেজ চালু হয় হয় যার বর্তমান পোষাকি নাম সুরেন্দ্রনাথ কলেজ। এই কলেজের মহিলা শাখা 'সুরেন্দ্রনাথ কলেজ ফর উইমেন' প্রতিষ্ঠা হয়েছিল ১৯৩১ সাল নাগাদ। ১৯৪৯ সালের পর রিপন কলেজে আইন সহ সবকটি শাখার নতুন নামকরণ হয় প্রতিষ্ঠাতা সুরেন্দ্রনাথের নামে।   রাজনীতি ও সামাজিক আন্দোলনে  সুরেন্দ্রনাথ আইন কলেজ বাংলার রাজনীতিতে ও ভারতের স্বাধীনতা সংগ্রামে গুরুত্বপূর্ণ স্থান অধিকার করে আছে। ব্রিটিশ বিরোধী স্বাধীনতা আন্দোলনে এই প্রতিষ্ঠানের বহু ছাত্র ছাত্রী এবং শিক্ষকেরা অংশগ্রহণ করেছেন। ১৯০৫ সালের বঙ্গভঙ্গ আন্দোলন থেকে শুরু করে ১৯৪২ এর ভারত ভারত ছাড়ো আন্দোলনে একাধিক ছাত্র যোগদান করেন, কারাবরণ করেন। কলেজের ছাত্রাবাস রিপন হোস্টেল ছিল সশস্ত্র বিপ্লববাদীদের অন্যতম আখড়া।  শিকাগোতে অনুষ্ঠিত বিশ্ব ধর্ম সম্মেলনে স্বামী বিবেকানন্দ তার সুবিখ্যাত বক্তৃতা প্রদান করে ভারতে ফিরে এই কলেজের বেদীতেই তার প্রথম বক্তব্য প্রদান করেছিলেন। সেই স্মৃতিতে কলেজের সামনে একটি স্মারকস্তম্ভ বিদ্যমান।  পরবর্তীতে স্বাধীন ভারতে বামপন্থী আন্দোলন, নকশাল আন্দোলন সহ অন্যান্য সামাজিক, বৈপ্লবিক আন্দোলনে সুরেন্দ্রনাথ আইন কলেজের ছাত্র ছাত্রীরা সামনের সারিতে ছিল।   প্রাক্তন ছাত্র   ড. রাজেন্দ্র প্রসাদ - ভারতের প্রথম রাষ্ট্রপতি  স্যার বিজন কুমার মুখার্জী - সুপ্রিম কোর্টের প্রথম বাঙালী প্রধান বিচারপতি  হরেন্দ্র কুমার মুখার্জী - স্বাধীন ভারতে পশ্চিমবঙ্গের প্রথম রাজ্যপাল  বীরেন্দ্রনাথ শাসমল - জাতীয়তাবাদী আইনবিদ ও রাজনীতিজ্ঞ  ধীরেন্দ্রনাথ দত্ত - স্বাধীনতা সংগ্রামী ও বাংলাদেশ মুক্তিযুদ্ধের শহীদ  শহীদুল্লা কায়সার - বাংলাদেশী বুদ্ধিজীবী ও শহীদ  নূরেজ্জামান ভুঁইয়া - রাজনীতিবিদ ও শিক্ষক  গোলাম রহমান - খ্যাতনামা সাংবাদিক ও বাংলাদেশ মুক্তিযুদ্ধের শহীদ  মন্মথনাথ মুখোপাধ্যায় - বাঙালি বিচারপতি ও আইনবিদ  মশিউর রহমান (মুক্তিযোদ্ধা) - মুক্তিযোদ্ধা  মোশাররফ হোসেন (যশোরের রাজনীতিবিদ) - বাংলাদেশ গণপরিষদের সদস্য, আওয়ামী লীগ কেন্দ্রীয় কমিটির সাবেক সদস্য, জাসদের প্রতিষ্ঠাকালীন সহ-সভাপতি।  নিবারণ চন্দ্র নন্দী - জুরি পদ্ধতিতে বিচারকদের সদস্য,  ১৯৪৭ থেকে ১৯৫৫ সাল পর্‍্যন্ত দুই মেয়াদে নারায়নহাট ইউনিয়ন পরিষদের প্রেসিডেন্ট ( বর্তমান নাম চেয়ারম্যান) ছিলেন।   তথ্যসূত্র   বিষয়শ্রেণী:কলকাতার শিক্ষাপ্রতিষ্ঠান বিষয়শ্রেণী:কলকাতার কলেজ বিষয়শ্রেণী:পশ্চিমবঙ্গের কলেজ বিষয়শ্রেণী:১৮৮৫-এ ভারতে প্রতিষ্ঠিত বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:১৮৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলার নবজাগরণের সঙ্গে যুক্ত শিক্ষাপ্রতিষ্ঠান
শাহজামান মজুমদার (১৯৫৬ - ২ ডিসেম্বর ২০২০) ছিলেন একজন বাংলাদেশি তথ্যপ্রযুক্তিবিদ যিনি বাংলাদেশের স্বাধীনতা যুদ্ধেও অংশ নিয়েছিলেন। ১৯৭১ সালে বাংলাদেশের স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না"| তারিখ: ১২-০৫-২০১২   প্রারম্ভিক জীবন  শাহজামান মজুমদার ১৯৫৬ সালে দিনাজপুরের কালিতলায় জন্মগ্রহণ করেন।শাহজামান মজুমদার লিখিত ‘দ্য গেরিলা’ বইয়ের লেখক পরিচিতি দ্রষ্টব্য তার পিতার নাম রজব আলী মজুমদার এবং মাতা সায়েরা মজুমদার। তিনি ১৯৭১ সালে ঢাকায় উচ্চমাধ্যমিক ক্লাসের ছাত্র ছিলেন।    স্বাধীনতা যুদ্ধে ভূমিকা  শাহজামান মজুমদার মুক্তিযুদ্ধ শুরু হলে এপ্রিল মাসের প্রথম দিকে হবিগঞ্জের তেলিয়াপাড়ায় যান এবং দ্বিতীয় ইস্টবেঙ্গল রেজিমেন্টে প্রশিক্ষণ নিয়ে যুদ্ধে অংশ নেন। ৩ নম্বর সেক্টরে আখাউড়াসহ আরও কয়েক স্থানে যুদ্ধ করেন।  ১৯৭১ সালের মে মাসের মাঝামাঝি সময়ে তেলিয়াপাড়ায় যোদ্ধাদের একটি দলের সাথে অপারেশনে অংশ নেন।  এছাড়াও বেশ কিছু অপারেশনে অংশগ্রহণ করেন।   ব্যক্তিগত জীবন শাহজামান মজুমদার ২০২০ সালের ২ ডিসেম্বর ডেঙ্গুজ্বরে আক্রান্ত হয়ে মৃত্যুবরণ করেন। তিনি ব্যক্তিগত জীবনে নূরনাহার মজুমদারের সাথে বিবাহ বন্ধনে আবদ্ধ হয়েছিলেন। এই দম্পতির এক ছেলে ও এক মেয়ে রয়েছে।    পুরস্কার ও সম্মাননা   বীর প্রতীক   তথ্যসূত্র   বিষয়শ্রেণী:বীর প্রতীক বিষয়শ্রেণী:দিনাজপুর জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:১৯৫৬-এ জন্ম বিষয়শ্রেণী:২০২০-এ মৃত্যু
গাজীউল হাসান খান (জন্ম: ২৮ সেপ্টেম্বর ১৯৪৬) হলেন বাংলাদেশী সাংবাদিক ও কূটনীতিক। তিনি বাংলাদেশের জাতীয় সংবাদ সংস্থা বাসসের সাবেক প্রধান সম্পাদক ও ব্যবস্থাপনা পরিচালক ছিলেন। সাংবাদিকতায় অবদানের জন্য বাংলাদেশ সরকার তাকে ২০০৬ সালে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।  প্রারম্ভিক জীবন খান ১৯৪৬ সালের ২৮শে সেপ্টেম্বর পূর্ব বাংলার কুমিল্লা জেলার বুড়িচং উপজেলার রাজাপুর ইউনিয়নের শংকুচাইল গ্রামে জন্মগ্রহণ করেন। তিনি ভিক্টোরিয়া কলেজ থেকে অর্থনীতি বিষয়ে স্নাতক সম্পন্ন করেন। পরবর্তী কালে তিনি ঢাকা বিশ্ববিদ্যালয় থেকে অর্থনীতিতে স্নাতকোত্তর ডিগ্রি এবং সাংবাদিকতায় স্নাতকোত্তর ডিপ্লোমা অর্জন করেন। তিনি ঢাকা বিশ্ববিদ্যালয়ের স্যার সলিমুল্লাহ মুসলিম হলের আবাসিক শিক্ষার্থী ছিলেন এবং ১৯৭১ সালে বাংলাদেশের স্বাধীনতা যুদ্ধে সক্রিয় ভূমিকা পালন করেন। তিনি স্বাধীন বাংলা বেতার কেন্দ্রের বিভিন্ন অনুষ্ঠানেও অংশগ্রহণ করেছেন।  গ্রন্থতালিকা  সময়ের সংলাপ  প্যালেস্টাইন: এক সংগ্রামের ইতিহাস  ইতিহাসের অনুঘটক ও অন্যান্য  নস্ট্রাড্রামের ভবিষ্যদ্বানী ও ডোনাল্ড ট্রাম্পের উত্থান  বাংলাদেশ ও আন্তর্জাতিক প্রেক্ষাপটে বিশ্ব পরিস্থিতি  তথ্যসূত্র  বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:কুমিল্লা জেলার ব্যক্তি বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী কূটনীতিবিদ বিষয়শ্রেণী:বাংলাদেশী সাংবাদিক বিষয়শ্রেণী:সাংবাদিকতায় একুশে পদক বিজয়ী বিষয়শ্রেণী:বাঙালি লেখক বিষয়শ্রেণী:একুশে পদক বিজয়ী
তাইসভায়ের বাইগদেব্লাদ একটি হল নরওয়েজীয় সাপ্তাহিক পত্রিকা, যা নরওয়ের আকসডালে প্রকাশিত হয় এবং তাইসভাইর পৌরসভাকে কভার করে। পত্রিকাটি ১৯৭৫ সালে প্রতিষ্ঠিত হয়েছিল এবং এর প্রথম সম্পাদক ছিলেন লার্স ওলাভ টুনব। পত্রিকাটি সপ্তাহিক। এর প্রচলন ২০১৩ সালে ছিল ২,১৮০ অনুলিপি। এর সম্পাদক হলেন আলফ আইনার কাভালাভাগ।      তথ্যসূত্র     বিষয়শ্রেণী:নরওয়ের সংবাদপত্র বিষয়শ্রেণী:১৯৭৫-এ প্রতিষ্ঠিত প্রকাশনা
বাঙালি হিন্দু অসমীয়াভাষী হিন্দুদের পরে আসামের দ্বিতীয় বৃহত্তম হিন্দু সম্প্রদায়। অনুমান অনুসারে, ২০১১ সাল পর্যন্ত প্রায় –-.5.৫ মিলিয়ন বাঙালি হিন্দু আসামে বাস করে। বাঙালি হিন্দুদের সংখ্যাগরিষ্ঠ জনসংখ্যা আসাম এর অধিবাসী, যদিও অনেকেই বাংলাদেশ এবং পার্শ্ববর্তী রাজ্য পশ্চিমবঙ্গ থেকে চলে এসেছে।   তথ্যসূত্র    বহিঃসংযোগ      বিষয়শ্রেণী:হিন্দু সম্প্রদায় বিষয়শ্রেণী:বাঙালি হিন্দু বিষয়শ্রেণী:বাঙালি বিক্ষিপ্ত উদ্বাসন বিষয়শ্রেণী:ভারতীয় হিন্দু
বেলারুশ প্রথম ফিনল্যান্ডের হেলসিংকিয়ে অনুষ্ঠিত ১৯৫২ গ্রীষ্মকালীন গেমসে সোভিয়েত ইউনিয়নের অংশ হিসাবে অংশগ্রহণ করেছিল। ১৯৯১ সালে সোভিয়েত ইউনিয়ন ভেঙে গেলে, প্রাক্তন আরও ছয়টি প্রজাতন্ত্র মিলে ১৯৯২ শীতকালীন অলিম্পিকে সমন্বিত দলের হয়ে অংশগ্রহণ করে। অপরদিকে বার্সেলোনায় ১৯৯২ গ্রীষ্মকালীন অলিম্পিকে ১১টি দেশের সমন্বয়ে গঠিত সমন্বিত দলের মাধ্যমে অংশগ্রহণ করেছিল। বেলারুশ স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে লিলেহামার শীতকালীন অলিম্পিকে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।   পদক তালিকা    গ্রীষ্মকালীন গেমস অনুযায়ী পদক  গেমস ক্রীড়াবিদস্বর্ণ রৌপ্য ব্রোঞ্জ মোটঅব. ১৯৫২–১৯৮৮   এর অংশ হিসাবে    এর অংশ হিসাবে   157   1  6  8  15  37   139   3  3  11  17  23   151   2  5  6  13  26   181  4  5  9  18  16   165  2  5  5  12  26                         সর্বমোট  ১২  ২৪  ৩৯  ৭৫  ৪৮   শীতকালীন গেমস অনুযায়ী পদক  গেমস ক্রীড়াবিদ স্বর্ণ রৌপ্য ব্রোঞ্জ মোটঅব. ১৯৫২–১৯৮৮   এর অংশ হিসাবে    এর অংশ হিসাবে   33  0  2  0  2  15   59  0  0  2  2  20   64  0  0  1  1  23   28  0  1  0  1  21   50  1  1  1  3  ১৭   ২৫  ৫  ০  ১  ৬  ৮              সর্বমোট  ৬  ৫  ৫  ১৫  ২৪   বহিঃসংযোগ           Official website of the NOCRB ,
আব্দুল হামিদ মসজিদ বাংলাদেশের নারায়ণগঞ্জ জেলার সোনারগাঁও উপজেলার গোয়ালদি নামক স্থানে অবস্থিত,  এটি ১৭ শতকের স্থাপিত হয় এবং বর্তমানে জামে মসজিদ হিসাবে ব্যবহৃত হচ্ছে।   বর্ণনা  মসজিদটি এক গম্বুজ বিশিষ্ট বর্গাকৃতিতে তৈরি এবং চার কোণে অষ্টকোণাকৃতির চারটি মিনার রয়েছে। এটি মুঘল স্থাপত্য কৌশলে নির্মিত। মসজিদটি ভেতরের দিকে ৫.০২ বর্গমিটার এবং বাহিরে ৬.৭৫ বর্গমিটার বিশিষ্ট। পূর্ব দিকে তিনটি প্রবেশ পথ রয়েছে যাদের মধ্যে মধ্যভাগের প্রবেশ পথটি তুলনামূলখভাবে বৃহত্; এছাড়াও উত্তর এবং দক্ষিণ দিকে একটি করে প্রবেশ পথ রয়েছে।   তথ্যসূত্র    আরও দেখুন   বাংলাদেশের মসজিদের তালিকা  ঢাকা বিভাগের মসজিদের তালিকা  বহিঃসংযোগ   'আব্দুল হামিদ মসজিদ' - বাংলাপিডিয়ায় প্রাপ্ত নিবন্ধ।  বিষয়শ্রেণী:নারায়ণগঞ্জ জেলার মসজিদ
thumb|৫০১তম ইনফ্যান্ট্রি রেজিমেন্টের সৈন্যরা ফরোয়ার্ড অপারেটিং বেজ কুশামন্ডের বালিঝড়ের সময় দৃশ্য।  দিলা জেলা () আফগানিস্তানের পাক্তিকা প্রদেশের একটি অন্যতম জেলা।  জনসংখ্যার উপাত্ত এখানকার জনংখ্যা আনুমানিক প্রায় ২০,০০০ জন এর মত  এবং প্রায় ৬০০ কিমি এলাকা জুড়ে জেলাটির অবস্থান। জেলা রাজধানীর শহরের নাম হচ্ছে দেলা নামক গ্রাম, যেখানে প্রায় শত শত পরিবারের বসতি রয়েছে। এছাড়াও এলাকাটিতে ছোট ছোট গ্রাম রয়েছে, যার মধ্যে ৩ থেকে ৫০টির মত পরিবারের বসবাস রয়েছে। এখানকার প্রভাবশালী উপজাতিগুলির মধ্যে রয়েছে সুলেইমান খেলা, সুলতান খেলা এবং জালালজাই। এছাড়াও উল্লেখযোগ্য কিছু উপ-উপজাতি রয়েছে।  ভাষা এখানকার প্রধান ভাষা হচ্ছে পশতু ভাষা। এখানকার বেশিরভাগ লোকই অশিক্ষিত, যদিও বেশ কয়েকজন প্রবীণ ব্যক্তিবর্গ রয়েছেন যারা শিক্ষিত এবং স্থানীয় জনতারা প্রতিনিধির দায়িত্ব পালন করে থাকেন।  বিষয়শ্রেণী:পাক্তিকা প্রদেশের জেলা
শ্রী শ্রী রাজ রাজেশ্বরী মন্দির বা হর রামেশ্বর মন্দির ময়মনসিংহ বিভাগের ময়মনসিংহ জেলার মুক্তাগাছা উপজেলায় অবস্থিত তৎকালীন একটি মন্দির।   বিবরণ  মুক্তাগাছা কলেজ রোডস্থ আট-আনী জমিদার বাড়ি থেকে ৬ মিটার পূর্বে অর্থাৎ জমিদার বাড়ির কেন্দ্রীয় প্রবেশ পথের বাইরে পূর্বের ব্লকে রাজ রাজেশ্বরী মন্দিরটি অবস্থিত। মন্দিরটি ‘হর রামেশ্বর মন্দির’ নামেও পরিচিত। এই মন্দিরটি আট-আনী জমিদার বাড়ির সমসাময়িক কালে নির্মিত। মন্দিরের আয়তন ৬.৭ বর্গমিটার। মন্দিরের দেয়ালের প্রশস্ততা প্রায় ২ মিটার।  চিত্রশালা  আরও দেখুন  বাংলাদেশের প্রত্নতাত্ত্বিক স্থানের তালিকা  তথ্যসূত্র  বিষয়শ্রেণী:দুর্গা মন্দির বিষয়শ্রেণী:শিব মন্দির বিষয়শ্রেণী:হনুমান মন্দির বিষয়শ্রেণী:বাংলাদেশের স্থাপত্য বিষয়শ্রেণী:ময়মনসিংহ জেলার দর্শনীয় স্থান বিষয়শ্রেণী:ময়মনসিংহ জেলার প্রত্নতাত্ত্বিক স্থাপনা বিষয়শ্রেণী:ময়মনসিংহ জেলার হিন্দু মন্দির বিষয়শ্রেণী:১৯শ শতাব্দীর হিন্দু মন্দির
জন ব্রাদারটন (৭ মার্চ ১৮৬৭ - ৮ মার্চ ১৯৪১) গেটসহেডের লেবার এমপি ছিলেন।  ব্রাদারটন লিডসে জন্মগ্রহণ করেন। তিনি একজন ইঞ্জিনিয়ার হিসেবে শিক্ষানবিশ পদ সম্পন্ন করেন এবং অ্যামালগ্যামেটেড সোসাইটি অফ ইঞ্জিনিয়ার্সে যোগদান করেন। তিনি ২১ বছর ধরে এর শাখা সচিব হিসেবে দায়িত্ব পালন করেন।  ১৯১৮ সালের যুক্তরাজ্যের সাধারণ নির্বাচনে গেটসহেডের লেবার পার্টির প্রার্থী হিসেবে ব্রাদারটন ব্যর্থ হন। তিনি ১৯২২ সালে ইউনিয়নিস্টদের কাছ থেকে আসনটি জিতেছিলেন, কিন্তু ১৯২৩ সালে লিবারেলদের কাছে হেরে যান। ১৯২৭ সালে তিনি লিডস সিটি কাউন্সিলে নির্বাচিত হন। ১৯৩০ সাল পর্যন্ত এবং আবার ১৯৩২ সাল থেকে দায়িত্ব পালন করেন। তিনি লিডস ট্রেডস কাউন্সিলের সচিব হিসেবেও দায়িত্ব পালন করেন এবং ট্রেডস কাউন্সিলের যৌথ পরামর্শদাতা কমিটিতে এর প্রতিনিধিত্ব করেন।"Obituary: Mr John Brotherton". Annual Report of the Trades Union Congress: 190. 1941.   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:সম্মিলিত প্রকৌশল ইউনিয়ন সমর্থিত সংসদ সদস্য বিষয়শ্রেণী:১৯৪১-এ মৃত্যু বিষয়শ্রেণী:১৮৬৭-এ জন্ম বিষয়শ্রেণী:লিডসের কাউন্সিলর